Atomwaffen este influențată și de către nazismul ezoteric și ocultism; aceștia recomandă inițiaților lucrările lui Savitri Devi și Anton Long (Order of Nine Angles), un cunoscut neonazist britanic. Unii membrii au simpatii și față de mișcarea jihadistă și salafistă. Fondatorul Atomwaffen Division, Brandon Russell, l-ar fi descris pe Omar Mateen, cel care a comis atentatul din Orlando și a jurat credință Statului Islamic, drept „un erou”. De asemenea, grupul îl idolatrizează în propaganda lor și pe Osama bin Laden, considerând „cultura martiriului și insurecției” din interiorul Al-Quaida și Taliban drept ceva de încurajat. Samuel Woodward, simpatizant al islamului, a afirmat că preferă Statul Islamic în locul liberalismului și multiculturalismului; acesta îi citează pe Julius Evola, Francis Parker Yockey și George Lincoln Rockwell ca având o poziție pozitivă față de islam. Un membru al Atomwaffen Division, Stephen Billingsley, a fost fotografiat în timpul unui moment de reculegere în San Antonio, Texas în memoria victimelor ucise în atentatul din Orlando purtând o mască și un semn cu textul „God Hates Fags” (în română Dumnezeu Urăște Poponarii).